
রমজান ইবাদতের মৌসুমণ 

নিশ্চয় সমস্ত প্রশংসা আল্লাহর জন্য; আমরা তাঁরই প্রশংসা করি, তাঁরই 
নিকট সাহায্য ও ক্ষমা প্রার্থনা করি। আমরা আমাদের অন্তরের অনিষ্টতা ও 
পাপকার্য হতে আল্লাহর নিকট আশ্রয় প্রার্থনা করছি। তিনি যাকে পথ প্রদর্শন 
করেন তাকে কেউ পথভ্রষ্ট করতে পারে না, আর যাকে পথভ্রষ্ট করেন তার 
কোন পথ প্রদর্শক নেই । আমি সাক্ষ্য দিচ্ছি যে, আল্লাহ ছাড়া সত্য কোন 
উপাস্য নেই, তিনি এক, তাঁর কোন শরীক নেই । আরো সাক্ষ্য দিচ্ছি যে, 
আমাদের নবী মুহাম্মাদ সাঃ তাঁর বান্দা ও রাসূল; আল্লাহ তায়ালা তার উপর, 
তার পরিবারবর্গ ও সাহাবীদের উপর অসংখ্য দরুদ ও সালাম বর্ষণ করুন। 

অতঃপর: 

আল্লাহর বান্দাগণ! আপনারা যথাযথভাবে আল্লাহর তাকওয়া অবলম্বন করুন 
এবং নির্জনে ও গোপনে তাকে ভয় করে চলুন | 

হে মুসলমানগণ! 

আল্লাহ তায়ালা রাত-দিনকে একে অপরের উপর শ্রেষ্ঠত্ব দান করেছেন। 
আর বছরের মাসগুলোর মধ্য হতে একটি মাসকে আলোকিত মাস হিসেবে 
নির্বাচন করেছেন এবং তাকে অনেক ফযীলত ও সম্মানে ভূষিত করেছেন। এ 
মাসেই মহাগ্রন্থ আল-কুরআন অবতীর্ণ হয়েছে এবং এ মাসে জান্নাতের 
শয়তানকে শিকলবদ্ধ করা হয় ও NMR মোচন করে দেয়া হয়- যদি 
কবীরা গোনাহ থেকে বিরত থাকা হয়। নবী সাঃ বলেছেন: ((পাঁচ ওয়াক্ত 
সালাত, এক জুমআ থেকে আর এক জুমআ এবং এক রমজান থেকে আর 


(১) ১২ ই রমজান, ১৪৪৫ হিজরীতে জুমার দিনে মসজিদে নববীতে খুতবাটি প্রদান করা হয়। 

এক রমজান, এগুলো এর মধ্যকার সংঘটিত সগীরা গোনাহ মুছে ফেলে; যদি 
কবীরা গোনাহ থেকে বেঁচে থাকা যায়।)) সহীহ মুসলিম। ইমাম নববী রহঃ 
বলেন: (উল্লেখিত প্রতিটি আমল পাপ মোচনের জন্য উপযুক্ত, যদি তার 
ক্ষমাযোগ্য পাপ থাকে তাহলে তাকে ক্ষমা করে দেয়া হয়। আর যদি তার 
সগীরা বা কবীরা গোনাহ না থাকে তাহলে তার আমলনামায় নেকী লিখে দেয়া 
হয় এবং মর্যাদা বাড়িয়ে দেয়া হয়। আর যদি এক বা একাধিক কবীরা গোনাহ 
থাকে এবং সগীরা গোনাহ না থাকে তাহলে আশা করা যায় কবীরা গোনাহের 
শাস্তি হালকা করে দেয়া হবে ।)) 


যে ব্যক্তি এ মাসের দিনে ঈমানের সাথে ও সাওয়াবের প্রত্যাশায় সিয়াম 
পালন করবে তার পূর্বের পাপসমূহ মোচন করে দেয়া হবে। আর যে ব্যক্তি এ 
মাসের রাতে ঈমানের সাথে এবং সাওয়াবের প্রত্যাশায় কিয়ামুল লাইল করবে 
তার পূর্বের পাপসমূহ মোচন করে দেয়া হবে। সহীহ বুখারী ও মুসলিম। 

শাইখুল ইসলাম ইবনু তাইমিয়াহ রহঃ বলেন: “ঈমান রাখার অর্থ হল, 
আল্লাহ তায়ালা এটাকে শরীয়তসিদ্ধ করেছেন, আবশ্যক করেছেন, এর প্রতি 
সন্তুষ্টি প্রকাশ করেছেন ও নির্দেশ দিয়েছেন। আর আল্লাহর নিকট তার 
সাওয়াবে প্রত্যাশা করার অর্থ হল, তা খালেসভাবে সম্পাদন করা এবং তার 
সাওয়াব কামনা করা”। এ মাসে এমন একটি রাত রয়েছে যা হাজার মাস 
অপেক্ষা উত্তম। 

সিয়াম পাপাচার ও জাহান্নাম থেকে রক্ষা করে। নবী সাঃ বলেছেন: (সিয়াম 
ঢাল স্বরূপ ।)) সহীহ বুখারী ও মুসলিম। আর সিয়ামের প্রতিদান আল্লাহ তায়ালা 
স্বয়ং নিজেই দান করবেন। নবী সাঃ বলেছেন: ((আদম সন্তানের প্রতিটি 
সৎকর্ম তার জন্যই; কিন্তু সিয়াম ব্যতীত, তা আমারই জন্য, আর আমিই তার 
প্রতিদান দেব।)) সহীহ বুখারী ও মুসলিম। ইমাম কুরতুবী রহিঃ বলেন: (অত্র 

হাদিসের উদ্দেশ্য হল: সমস্ত আমলের সাওয়াবের পরিমাণ মানুষের নিকট 
প্রকাশ করা হয়েছে। আর সে সব আমলের প্রতিদান দশ থেকে সাতশত গুণ 
পর্যন্ত বৃদ্ধি করা হয় বা আল্লাহ ইচ্ছায় এর চেয়েও অধিক গুণ পর্যন্ত বৃদ্ধি করা 
হয়। তবে সিয়াম ব্যতীত; কেননা আল্লাহ তায়ালা এর প্রতিদান কোন পরিমাপ 
ব্যতীত সীমাহীনভাবে দিবেন ৷)) 

শ্রেষ্ঠ সময়ে নেক আমলসমূহ আরো মর্যাদাপূর্ণ হয়ে উঠে। আর সর্বোত্তম 
নেক আমল হল আল্লাহর তাওহীদ এবং একনিষ্ঠভাবে তাঁর উদ্দেশ্যে আমল 
করা। মানবজাতিকে এরই নির্দেশ দেয়া হয়েছে। মহান আল্লাহ বলেন: 

GANA obs এ SG Gp 

অর্থ: [আর তাদেরকে কেবল এই নিৰ্দেশ দেয়া হয়েছিল যে, তারা যেন 
আল্লাহর ‘ইবাদাত করে তাঁরই জন্য দ্বীনকে একনিষ্ঠ করে ।] সুরা আল-বায়্যনাহ: 
৫। আর নেক আমলসমূহ গৃহিত হয় না রাসূল সাঃ এর সুন্নাতের অনুসরণ 
ব্যতীত | তার আনুগত্য জান্নাত লাভ আবশ্যক করে। নবী সাঃ বলেছেন: (A 
ব্যক্তি আমার আনুগত্য করবে সে জান্নাতে প্রবেশ করবে ৷)) সহীহ বুখারী । 
সালাত হল দ্বীনের স্তম্ভ। যে ব্যক্তি সালাতের হেফাযত করবে তার জন্য 
আল্লাহর পক্ষ থেকে অঙ্গীকার রয়েছে যে, সে জান্নাতে প্রবেশ করবে । নবী সাঃ 
বলেছেন: (আল্লাহ্‌ তায়ালা বান্দাদের উপর পাঁচ ওয়াক্ত সালাত ফরজ 
করেছেন। যে ব্যাক্তি এই পাঁচ ওয়াক্ত সালাত আদায় করবে এবং এগুলোর 
মধ্যে কোন সালাত হালকা জ্ঞানে ছেড়ে দেবে না, তার জন্য আল্লাহ্‌র ওয়াদা 
হল- তিনি তাকে জান্নাতে প্রবেশ করাবেন ।)) মুসনাদে আহমাদ । যে ব্যক্তি ফরজ 
সালাত থেকে ঘুমিয়ে থাকল সে রমজানকে মূল্যায়ন করতে পারল না। আর 
যে ব্যক্তি সুন্নাত ও নফল সালাত আদায়ে অলসতা করল সে রমজানের 
ফযীলত থেকে গাফেল AST | 

কুরআনুল কারীমের মাধ্যমে আল্লাহ তায়ালা এই উম্মতের উপর অনুগ্রহ 
করেছেন | আল্লাহ বলেন: 

৫১% 4215 Le GILT 25 ৫ ও 9৮%) চে aH Llp 
অর্থ: [আল্লাহ মুমিনদের প্রতি অবশ্যই অনুগ্রহ করেছেন যে, তিনি তাদের 
নিজেদের মধ্য থেকে তাদের কাছে রাসূল পাঠিয়েছেন, যিনি তাঁর আয়াতসমূহ 
তাদের কাছে তেলাওয়াত করেন] সূরা আলে-ইমরান: ১৬৪। এই কুরআনের 
নাম অসংখ্য, তার বিশেষণ নানাবিধ এবং অসংখ্য নেয়ামতের উপর তার 
আলোচনাকে প্রাধান্য দিয়েছেন। 

{HH 72 * ENN 
অর্থ: [আর-রহমান।* তিনিই শিক্ষা দিয়েছেন কুরআন ৷] সূরা আর-রহমান: ১-২। 
কুরআন তেলাওয়াত ঈমান বৃদ্ধি করে এবং তার আয়াত জ্ঞানীদের ক্রন্দন 
করায়। যে ব্যক্তি কুরআন তেলাওয়াত করে ও সে অনুযায়ী আমল করে 
আল্লাহ তার প্রশংসা করেছেন এবং তাকে অধিক পরিমাণে ও পূর্ণাঙ্গরূপে 
প্রতিদান দেয়ার প্রতিশ্রুতি দিয়েছেন। মহান আল্লাহ বলেন: 
ও 92585 850, হেড 61% 2 SCBA ও ale By 


oie এ) 


54০ ০৪৪৯০ এ 22950 * 575 
অর্থ: [নিশ্চয় যারা আল্লাহর কিতাব তিলাওয়াত করে এবং সালাত কায়েম 
করে, আর আমি তাদেরকে যে রিযিক দিয়েছি তা থেকে গোপনে ও প্রকাশ্যে 
ব্যয় করে, তারাই আশা করে এমন ব্যবসায়ের, যার ক্ষয় নেই।* যাতে আল্লাহ 
তাদের কাজের প্রতিফল পরিপূর্ণভাবে দেন এবং তিনি নিজ অনুগ্রহে 
তাদেরকে আরো বেশী দেন ৷] সূরা ফাতির: ২৯-৩০। 

আর কুরআন তেলাওয়াতের সৰ্বোত্তম সময় হল কুরআন অবতীর্ণের মাস। 
ইবনু আব্বাস রাঃ বলেন: (রাসূল সাঃ ছিলেন মানুষের মধ্যে সবচেয়ে 
দানবীর | রমজানে তিনি আরো বেশী দানশীল হতেন, যখন জিবরীল আঃ তার 
সাক্ষাৎ করতেন এবং তারা পরস্পর কুরআন তিলাওয়াত করে শোনাতেন ।)) 
বুখারী ও মুসলিম। ইবনে হাজার রহঃ বলেন: (সময়, নাযিলকৃত বিষয় তথা 
কুরআন, যিনি তা নিয়ে নাযিল হতেন তথা জিবরীল এবং পরস্পর অধ্যয়ন; 
হাদিসে উল্লেখি এ বিষয়গুলোর সমন্বিত রূপ দানশীলতাকে আরো বর্ধিত 
করে |) 
মানুষের মাঝে সবচেয়ে সৌভাগ্যবান সেই ব্যক্তি যে আল্লাহর কিতাবের অধিক 
নিকটবর্তী। আর যার হৃদয়কে কুরআন দ্বারা উপকৃত হওয়া থেকে বঞ্চিত রাখা 
হয়েছে সে কখনো অন্য কিছু দ্বারা হেদায়েত পাবে না। আল্লাহ বলেন: 


eat Be a= 


9 % 5 ৬৪০০ 2০) 


অর্থ: [কাজেই আল্লাহ এবং তাঁর আয়াতের পরে তারা আর কোন বাণীতে 
ঈমান আনবে?] সূরা আল-জাসিয়া: ৬। 

কিয়ামুল লাইল আদায় করা জান্নাতীদের বৈশিষ্ট্য। মহান আল্লাহ বলেন: 

SEL GIS ey 

অর্থ: [তারা রাত্রির সামান্য অংশই নিদ্রায় অতিবাহিত করত ৷] সুরা আয- 
যারিয়াত: ১৭। তাছাড়া ফরজ সালাতের পর ব্যক্তির রাতের সালাতই অধিক 
উত্তম সালাত । (সহীহ মুসলিম ৷) কাজেই আপনি ইমামের সাথে শেষ পর্যন্ত 
উপযুক্ত হতে পারেন। নবী সাঃ বলেছেন: ((যে ব্যক্তি ইমামের সাথে শেষ 

পৰ্যন্ত তারাবীর সালাত আদায় করে, তার জন্য সারা রাত কিয়ামুল্লাইল 
আদায়ের সাওয়াব লিপিবদ্ধ করা হয়।)) সুনানে তিরমিযি । 

দোয়া আসমানকে ভেদ করে অপ্রতিরোদ্ধভাবে আল্লাহর নিকট পৌঁছে যায়। 
মহান আল্লাহ বলেন: 


GES i IH 
অর্থ: [তোমরা আমাকে ডাক, আমি তোমাদের ডাকে সাড়া দিব] সূরা 
রা দত প্রসারিত; রাতদিন সর্বদা দানে অবিরত। তাঁর 
ভান্ডার পরিপূর্ণ। নবী সাঃ বলেন: (আল্লাহর হাত পরিপূর্ণ, রাত দিনের 
খরচেও তা কমে না ৷)) সহীহ বুখারী ও মুসলিম। সুতরাং আপনি মহান দাতা 
আল্লাহর কাছে দুনিয়া ও আখেরাতের কল্যাণ হেদায়েত, সন্তানদের কল্যাণ, 
সুখ, সমৃদ্ধি, হালাল রিযিক ও জান্নাতে প্রবেশ সহ যা ইচ্ছে- কামনা করুন। 
আর আপনার প্রভুর কাছে আপনার যা ইচ্ছা তাই দোয়া করুন; আল্লাহর 
ইচ্ছায় তা আপনার জন্য অর্জিত হবে। মহান আল্লাহ বলেন: 
১৫০০ 5) ga Tas 
অর্থ: [আমি আহবানকারীর আহবানে সাড়া দিই যখন সে আহ্বান করে।] 
সুরা আল-বাকারা: ১৮৬। 
দান-সদকা করা ঈমানের প্রমাণ বাহক এবং তার মধ্যে সর্বোত্তম হলো যা 
রমজান মাসে করা হয়। দান ও অর্থ ব্যয় করা ব্যক্তির জন্য মঙ্গলজনক । 
মহান আল্লাহ বলেন: 
অর্থ: [এবং ব্যয় কর তোমাদের নিজেদেরই কল্যাণের জন্য ।] সূরা আত- 
তাগাবুন: ১৬। দানকারী যা দান ও খরচ করে তা গচ্ছিত রাখার জন্য প্রতিদিন 

ফেরেশতাগণ দোয়া করতে থাকেন; হাদিসে এসেছে, নবী সাঃ বলেন: 
(প্রতিদিন সকালে দু'জন ফেরেশতা অবতরণ করেন। তাদের একজন বলেন, 
হে আল্লাহ! দাতাকে তার দানের বিনিময় দিন। আর অপরজন বলেন, হে 
আল্লাহ! কৃপণকে ধ্বংস দিন।)) সহীহ বুখারী ও মুসলিম। কিয়ামতের দিন 
আরশের ছায়ায় আশ্রয় দিবেন তাদের অন্যতম হল: ((যে ব্যক্তি গোপনে 
এমনভাবে সদকা করে যে, তার ডান হাত যা দান করে বাম হাত তা জনতে 
পারে না।)) সহীহ বুখারী ও মুসলিম ৷ মৃত্যুর সময় যেসব কারণে ব্যক্তি আফসোস 
95757775851 719 2155 

ah এ ভু BESS 55 $৮% ভন 38. এ SS ৩৪ 65 ও ৩০ 

40 

অর্থ: [আর আমি তোমাদেরকে যে রিযিক দিয়েছি তা থেকে ব্যয় কর, 
তোমাদের কারো মৃত্যু আসার পূর্বে। কেননা তখন সে বলবে, হে আমার রব, 
যদি আপনি আমাকে আরো কিছু কাল পর্যন্ত অবকাশ দিতেন, তাহলে আমি 
দান-সদাকা করতাম। আর সৎ লোকদের অন্তর্ভুক্ত হতাম।] সুরা আল- 
মুনাফেকুন: ১০। 

রমজানে উমরা পালনের সাওয়াব বিশাল। নবী সাঃ বলেছেন: (নিশ্চয় 
রমজানে উমরা পালন হজের ন্যায় ।)) সহীহ বুখারী । 

প্রত্যেক আমলের আমলদারদের মধ্যে সেই ব্যক্তি উত্তম যে উক্ত আমল 
সম্পাদনে আল্লাহর অধিক যিকির করে। কাজেই রোজাদারদের মধ্যে উত্তম 
সদকাকারীদের মধ্যে যারা অধিক যিকিরকারী তারা । এভাবে অন্যান্য আমলের 
ক্ষেত্রেও একই রকম। 

একনিষ্ঠ তাওবা একটি শ্রেষ্ঠ ইবাদত। ইবনুল কাইয়্যিম রহঃ বলেন: 
(অধিকাংশ মানুষই তাওবার গুরুত্ব ও মর্ম জানে না।)) এটা ব্যতীত কোন 
বান্দা পরিপূর্ণ হয় না এবং সে আল্লাহর পূর্ণ নৈকট্যও অর্জন করতে পারে না। 
তাই আল্লাহ তায়ালা সকল মুমিনকে তাওবা করতে আদেশ করেছেন, যাতে 
তারা সফল হতে পারে । এ মর্মে তিনি বলেন: 
LSE 5255 apg NS = ও খু ip 
অর্থ: [হে মুমিনগণ, তোমরা সকলেই আল্লাহর নিকট তাওবা কর, যাতে 
তোমরা সফলকাম হতে পার।] সুরা আন-নূর: ৩১। স্বয়ং আল্লাহ নিজের নাম 
রেখেছেন ‘তাওয়াব’ তথা তাওবা কবুলকারী; যাতে বান্দারা তাঁর অভিমুখী হয়। 
কেননা যে ব্যক্তি তাওবা করার মাধ্যমে আল্লাহর দিকে অগ্রসর হয়, তিনি 
তাতে আনন্দিত হন ও তাকে আশ্রয় দেন এবং তার পাপগুলাকে সাওয়াবে 
পরিণত করে দেন। যে দিনটিতে মানুষ তাওবা করে সেদিনটিই তার জীবনের 
শ্ৰেষ্ঠ দিন। কা'ব বিন মালিক রাঃ-এর তাওবা যখন আল্লাহ কবুল করলেন, 
তখন তাকে নবী সাঃ বললেন: (তোমার জন্মের পর থেকে সবচেয়ে উত্তম 
দিনের সুসংবাদ গ্রহণ করো ।)) সহীহ বুখারী ও মুসলিম। 
ইস্তিগফার গোনাহগুলোকে মোচন করে এবং আযাবকে প্রতিহত করে। 
মহান আল্লাহ বলেন: 
55252 285 FAAS পু 3 
অর্থ: [আর আল্লাহ এমন নন যে, তারা ক্ষমা প্রার্থনা করবে অথচ তিনি 
তাদেরকে শাস্তি দেবেন ৷] সূরা আল-আনফাল: ৩৩। এটা মর্যাদা বৃদ্ধি করে, প্রচুর 
বৃষ্টি নিয়ে আসে, ধন-সম্পদ, সন্তান-সন্ততি ও ফল-ফসল বৃদ্ধি করে, নদ-নালা 
প্রবাহিত করে এবং এর মাধ্যমে রহমত অবতীর্ণ হয়; 
CEES A তি 35:55 AND 

অর্থ: [কেন তোমরা আল্লাহর কাছে ক্ষমা প্রার্থনা করছ না? যাতে তোমরা 
রহমত পেতে পার।] সূরা আন-নামল: ৪৬। ইস্তিগফার করা নবী-রাসূলদের 
নীতি; নবী সাঃ বলেন: (আমি দিনে একশ বার আল্লাহর কাছে ইস্তিগফার 
তথা ক্ষমা প্রার্থনা করি।)) সহীহ মুসলিম। 

পুরুষদেরকে যেসব ইবাদত পালন করতে আদেশ দেওয়া হয়েছে তা 
পালনে নারীরাও আদিষ্ট । যেমন কোরআন তেলাওয়াত করা, দান করা, দোয়া 
করা, ক্ষমা চাওয়া, তাওবা করা ও কিয়ামুল্লাইল আদায় করা- তবে তাদের 
ঘরে সালাত আদায় করা মসজিদে আদায় করার চেয়ে উত্তম। নবী সাঃ 
বলেছেন: (তাদের ঘরই তাদের জন্য উত্তম।)) মুসনাদে আহমাদ। 

পরিশেষে, হে মুসলমানগণ! 

ইসলামের দৃষ্টিতে সিয়াম একটি গুরুত্বপূর্ণ ইবাদত; আবু উমামা রাঃ বলেন: 
(আমি নবী সাঃ-এর নিকটে এসে বললাম, আমাকে এমন একটি ইবাদতের 
নিৰ্দেশ দিন যা আমি আপনার নির্দেশক্রমে পালন করব। তিনি বললেন, তুমি 
সিয়াম পালন কর; কেননা এর কোন বিকল্প নাই।)) সুনানে নাসায়ী। এই 
ইবাদত পালনের প্রভাবে যে গন্ধ বের হয় তা আল্লাহর নিকট মিশকের চেয়েও 
সুগন্ধিময়। নবী সাঃ বলেন: ((রোজাদারের মুখের গন্ধ আল্লাহর নিকট 
মিশকের গন্ধের চেয়েও সুগন্ধিময়।)) সহীহ বুখারী ও মুসলিম। 

রমজানের দিনগুলো শেষ হতে শুরু করেছে; জ্ঞানী ব্যক্তি তিনিই যিনি এ 
দিনগুলোর সদ্ব্যবহার করেন। জীবন তো নির্ধারিত কিছু শ্বাস-প্রশ্বাস এবং 
সীমিত আয়ুর নাম; আর দিনগুলো এই আয়ুর শেষ সীমায় পৌঁছার বাহন। 
সুতরাং আপনারা আমল করুন, আশা পোষণ করুন এবং সুসংবাদ গ্রহণ 
করুন; বস্তুত প্রবঞ্চিত হলো সে ব্যক্তি যে আল্লাহর আনুগত্য না করে ফিরে 
যায় বা ব্যস্ত থাকে । আর বঞ্চিত সে যে রমজানেও কল্যাণ থেকে বঞ্চিত হয়। 

মূলত শেষের পূর্ণতাই গুরুত্বপূর্ণ, শুরুর অপূর্ণতা নয়; কেননা শেষ অবস্থার 
উপর ভিত্তি করেই আমল বিবেচিত হয়। 


আউযুবিল্লাহি মিনাশ-শায়তানির রাজীম © 


ধ* 22৮3 EN ah এল Lah Doh পলা এ call gp 

অর্থ: [হে মুমিনগণ! তোমরা রুকু কর, সিজদা কর এবং তোমাদের রব-এর 
ইবাদত কর ও সৎকাজ কর, যাতে তোমরা সফলকাম হতে পার ৷] সূরা আল- 
হজ্জ; ৭৭। 


আল্লাহ আমাকে ও আপনাদেরকে মহাগ্রন্থ আল কুরআনের মাধ্যমে বরকত 


(২) অর্থ: আমি আল্লাহর নিকট বিতাড়িত শয়তান থেকে আশ্রয় প্রার্থনা করছি। 

দ্বিতীয় খুতবা 
সমস্ত প্রশংসা আল্লাহর জন্য তাঁর ইহসানের কারণে। তাঁরই শুকরিয়া আদায় 
করছি; ভালকাজের তাওফীক দান ও অনুগ্রহের জন্য। আমি সাক্ষ্য দিচ্ছি যে, 
আল্লাহ ছাড়া সত্য কোন উপাস্য নেই, তিনি এক, তাঁর কোন শরীক নেই; তাঁর 
শানের প্রতি সম্মান রেখে। আরো সাক্ষ্য দিচ্ছি যে, আমাদের নবী মুহাম্মাদ 
তাঁর বান্দা ও রাসূল; আল্লাহ তায়ালা তার উপর, তার পরিবারবর্গ ও 
সাহাবীদের উপর অসংখ্য দরুদ ও সালাম বর্ষণ করুন। 
হে মুসলমানগণ! 
আল্লাহ তায়ালা রমজানের সিয়ামের বিধান দিয়েছেন এবং এটাকে 
ইসলামের চতুর্থ স্তম্ভ বানিয়েছেন; যেন তাকওয়া অর্জন করা যায়। তিনি 
বলেন! 
CAE LES LEG এ এ ডু Be এরা এলি Syn ail Gi 
অর্থ: [হে মুমিনগণ, তোমাদের উপর সিয়াম ফরজ করা হয়েছে, যেভাবে 
ফরজ করা হয়েছিল তোমাদের পূর্ববর্তীদের উপর যাতে তোমরা তাকওয়া 
অবলম্বন কর।] সুরা আল-বাকারা: ১৮৩। সুতরাং মুসলিমের উচিত আল্লাহর 
তাকওয়া অবলম্বন করে চলা, সিয়াম ভঙ্গকারী যাবতীয় বিষয়াদী হতে সতর্ক 
থাকা এবং স্বীয় জিহ্বা, কর্ণ ও দৃষ্টিকে হারাম বিষয়াদি থেকে হেফাযত Fal 
নবী সাঃ বলেন: (A ব্যক্তি মিথ্যা বলা ও সে অনুযায়ী আমল বর্জন এবং 
মুর্খতা পরিত্যাগ করলো না, -আর এটা অজ্ঞ বা নিৰ্বোধদের কাজ- আল্লাহর 
নিকট তার পানাহার ত্যাগের কোন প্রয়োজনীয়তা নেই।)) সহীহ বুখারী। 
সিয়ামের মর্যাদার কারণে নবী সাঃ সিয়ামরত অবস্থায় অশ্লীল কথাবার্তা, 
ঝগড়া-বিবাদ করতে নিষেধ করেছেন। নবী সাঃ বলেছেন: (যখন তোমাদের 
কারো সিয়ামের দিন হবে, সে যেন অশ্লীল ভাষা প্রয়োগ না করে ও হৈ- 

হট্টগোল না করে।)) সহীহ বুখারী ও মুসলিম। আর যে ব্যক্তি কোন মূর্খের দ্বারা 
কষ্ট পাবে সে যেন অনুরূপ অনিষ্টতা দিয়ে তার মোকাবেলা না করে, নবী সাঃ 
বলেছেন: ((আর যদি কেউ গালাগালি করে অথবা তার সাথে লড়াই ঝগড়া 
করে, তাহলে সে যেন বলে যে, আমি সিয়াম পালনকারী ।)) সহীহ বুখারী ও 
মুসলিম। ইমাম আহমাদ রহঃ বলেছেন: ((রোজাদারের উচিত জিহ্বার অনিষ্ট 
হতে তার সিয়ামকে হেফাযত করা এবং কারো সাথে তর্কে লিপ্ত না হওয়া। 
কেননা সালাফগণ রোজা রাখলে মসজিদে অবস্থান করতেন ও বলতেন, 
আমরা আমাদের রোজার হেফাযত করব এবং কারো গীবত করব না।)) 

অতঃপর, আপনারা জেনে রাখুন যে, আল্লাহ তায়ালা আপনাদেরকে তাঁর 
নবীর উপর দরুদ ও সালাম পেশ করতে নির্দেশ দিয়েছেন .... 

